**INSPEKTORATI SHTETËROR SHËNDETËSOR**

**RAPORTI VJETOR 2015**

**PëRMBAJTJA**

* **Përmbledhje**
* **Hyrje**
* **QËllimi dhe metodologjia**
* QËllimi
* metodologjia
* **arritjet gjatë** **VITIT 2015**
* SEKTORI I KORDINIMIT DHE MONITORIMIT TE INSPEKTIMIT
* SEKTORI JURIDIK DHE I HARTIMIT TË PROCEDURAVE
* SEKTORI I FINANCËS DHE SHËRBIMEVE MBËSHTETËSE
* **OBJEKTIVAT PËR VITIN 2016**

**Përmbledhje**

Materiali në vijim është nje analizë e hollësishme e punës dhe aktivitetit të Inspektoratit Shtetëror Shëndetësor (ISHSH) gjatë vitit 2015. Në këtë analizë janë përfshirë arritjet e ISHSH gjatë vitit 2015, praktikat e mira inspektuese, gjetjet dhe problematika e hasur gjatë këtyre inspektimeve.

Inspektorati Shtetëror Shëndetësor është krijuar në bazë të Ligjit Nr. 10 433, datë 16.06.2011 “Për inspektimin në Republikën e Shqipërisë”, dhe me Vendim të Këshillit të Ministrave të Republikës së Shqipërisë Nr. 241, Nr. prot. 949 datë 27/03/2013. Inspektorati Shtetëror Shëndetësor, qendror ka filluar nga puna me emërimin e Kryeinspektorit të Republikës më datë 22 janar 2014 dhe punësimin e personelit të nevojshëm, proces i cili ka zgjatur deri në tetor 2014. Në gusht 2014 ka filluar funksionimi i Inspektoratit Shtetëror Shëndetësor, qarku Tiranë për tu pasuar me krijimin e degëve në qarqe nga data 1 janar 2015.

**Inspektorati Shtetëror Shëndetësor QEndror**

ISHSH

**BERAT**

ISHSH

**DIBëR**

ISHSH

**DURRëS**

ISHSH

**ELBASAN**

ISHSH

**FIER**

ISHSH

**GJIROKASTëR**

ISHSH

**KORCë**

ISHSH

**KUKëS**

ISHSH

**LEZHë**

ISHSH

**SHKODëR**

ISHSH

**TIRANë**

ISHSH

**VLORë**

Misioni i Inspektoratit Shtetëror Shëndetësor është: “Garantimi i respektimit te kerkesave ligjore në fushën e shëndetit publik”.

Viti 2015 është viti i pare i aktivitetit të ISHSH me struktura të ngritura në të gjitha qarqet e vendit. Zbatimi i planit të vitit 2015 është bërë duke pasur në mendje krijimin dhe funksionimin e një institucioni që i përgjigjet kërkesave të popullatës për një administratë publike në shërbim të tyre. Gjithashtu zbatimi i planit te vitit 2015 është edhe rezultat i një procesi të frutshëm bashkëpunimi me strukturat egzistuese të Ministrisë së Shëndetësisë duke u bazuar në pervojën më të mirë të tyre në vite. Gjatë vitit 2015 strukturat e ISHSH në qarqe dhe ai qendror kanë kryer në total 27 550 inspektime në respektim të kërkesave ligjore në fushën e shëndetit publik. Numri më i madh i inspektimeve është kryer nga ISHSH dega Tiranë me 5801 inspektime dhe numri më i vogël i inspektimeve është kryer nga ISHSH dega Dibër me 1249 inspektime. Ky ndryshim në numër inspektimesh shpjegohet me ndryshimin e subjekteve të inspektimit mes të dy qarqeve, fakt i cili është pasur parasysh edhe në numrin e inspektorëve të punësuar pranë cdo qarku ku Tirana si qarku më i madh ka numrin më të madh të inspektoreve. Në momentet kryesore të inspektimeve të vitit 2015 mund të përmenden:

* Inspektimet e bëra për shëndetin riprodhues duke bërë edhe një vlerësim të nevojave që ka vendi për këtë pjesë të kujdesit shëndetësor për të parë zbatimin që ka ligji, por edhe moskrijimin e një boshëllëku në këtë pjesë të kujdesit shëndetësor.
* Inspektimet e bëra për zbatimin e ligjit Nr. 8528, i ndryshuar “Për nxitjen dhe mbrojtjen e të ushqyerit me gji”;
* Inspektimet e bëra për zbatimin e ligjit Nr. 9928, i ndryshuar, “Për shërbimin shëndetësor stomatologjik”
* Inspektimet e bëra për laboratorët publike dhe jo publike;
* Inspektimet dhe puna e kujdesshme sidomos gjatë sezonit turistik të verës në funksion të higjenës për të patur sa më pak pasoja;
* Për tu theksuar është edhe arritja më e rëndësishme e vitit 2015 nga ana e Inspektoratit Shtetëror Shëndetësor për monitorimin e zbatimit të ligjit Nr. 9636, i ndryshuar “Për mbrojtjen e shëndetit nga produktet e duhanit”. Suksesi i arritur në zbatimin e këtij ligj u shpreh edhe me dhënien e cmimit “Dita Botërore Pa Duhan” (World No Tobacco Day) per Z. Ilir Beqaj, Ministër i Shëndetësisë nga OBSH, Organizata Botërore e Shëndetësisë.

**Hyrje**

Ky raport hartohet sipas kërkesave të ligjit Nr. 10433, dt. 16. 06. 2011 “Për inspektimin në Republikën e Shqipërisë” dhe Urdhërit Nr. 7, dt. 19. 02. 2015 të Inspektoratit Qendror, dhe permbledh aktivitetin dhe arritjet e e Inspektoratit Shtetëror Shëndetësor gjatë vitit 2015.

Misioni i Inspektoratit Shtetëror Shëndetësor është: “Garantimi i respektimit të kërkesave ligjore në fushën e shëndetit publik”.

Inspektorati Shtetëror Shëndetësor është përgjegjës për të gjitha funksionet e inspektimit të ministrisë përgjegjëse për shëndetësinë, me përjashtim të inspektimit të veprimtarive në fushën farmaceutike, i cili kryhet nga struktura përgjegjëse sipas legjislacionit në fuqi.

Inspektorati Shtetëror Shëndetësor në përmbushje të detyrimeve ligjore, synon arritjen e këtyre objektivave:

* Të rrisë sigurinë e produkteve dhe shërbimeve që ofrohen në fushën e shëndetësise, me përjashtim të inspektimit të veprimtarive në fushën farmaceutike i cili kryhet nga struktura përgjegjëse sipas legjislacionit në fuqi.
* Të ofrojë transparencë dhe metoda sa më bashkëkohore për kryerjen e kontrolleve nëpërmjet mbështetjes së ofruar nga një staf i përgatitur inspektorësh.
* Të krijojë një system të brendshëm alarmi të shpejtë për të arritur në një gjurmueshmëri të plotë të të gjitha produkteve dhe mallrave brënda fushës që ai mbulon.
* Të ndërgjegjësojë subjektet e inspektimit për masat që duhen marrë për përmirësimin e aktivitetit të tyre në kuadër të legjislacionit në fuqi në lidhje me sigurinë shëndetësore, duke synuar plotësimin e kushteve që kërkohet të arrihen për integrimin Europian.
* Të mbrojë konsumatorët shqiptarë në mënyrë efektive nga risqet dhe kërcënimet në fushën e shëndetësisë.
* Të ndërgjegjësojë operatorët e biznesit shqiptarë she konsumatorëve lidhur me praktikat e mira të higjienës shëndetësore që duhet të aplikohen në të gjithë fushën e aktivitetit të ISHSH.

Inspektorati Shtetëror Shëndetësor në përmbushje të detyrimeve ligjore, kryen:

* Bashkërendimin dhe koordinimin efikas të veprimtarisë në fushat të cilat janë në kompetencë të ministrisë përgjegjëse për shëndetësinë, duke përjashtuar inspektimin e veprimtarive në fushën farmaceutike;
* Sigurimin dhe unifikimin e praktikave më të mira të inspektimit, në shkallë vendi;
* Bashkërendimin e veprimtarisë së laboratorëve dhe sigurimin e kryerjes së analizave nga laboratorëte akredituar.
* Informimin e publikut për veprimtarinë e inspektimit;
* Dhënien e mbështetjes teknike dhe administrative për veprimtarinë e inspektimit;
* Përgatitjen e programit dhe raportit vjetor të Inspektimit.

Inspektorati Shtetëror Shëndetësor ka objekt të punës së tij:

* Identifikimin e rreziqeve në të gjithë vendin dhe kërcënimet nga aktivitetet e paligjshme.
* Kryerjen e inspektimeve në kohë dhe me saktësi si dhe ato të përbashkëta sipas programit vjetor.
* Zhvillimin e zgjidhjeve inovative për të zbutur rreziqet dhe kërcënimet.
* Dhënien e informacionit në kohë dhe cilësi për vendimmarrësit.
* Vlerësimin e kontrolleve të brendshme dhe përmirësimeve që mbështesin zbatimin e suksesshëm të veprimtarisë së ISHSH.

Inspektorati Shtetëror Shëndetësor drejtohet nga kryeinspektori. Kryeinspektori është titullari i institucionit, i cili, në kuadër të funksioneve dhe detyrave të Inspektoratit Shtetëror Shëndetësor ushtron kompetencat e tij.

ISHSH organizohet në dy nivele: në nivel qendror dhe atë rajonal për çdo qark të vendit.

ISHSH qendror drejtohet nga Kryeinspektori. Kryeinspektori është titullari i institucionit, i cili në kuadër të funksioneve dhe detyrave të Inspektoratit Shtetëror Shëndetësor është përgjegjës për organizimin dhe koordinimin e funksionimit si dhe për cilësinë dhe efektivitetin e veprimtarisë së ISHSH.

ISHSH në nivel qëndror përbëhet nga:

* Kryeinspektori;
* Sektori i Koordinimit dhe Monitorimit të Inspektimit;
* Sektori Juridik dhe i Hartimit të Proçedurave të Inspektimit;
* Sektori i Financës dhe Shërbimeve Mbështetëse.

KRYEINSPEKTOR

Sektori Koordinimit

&

Monitorimit të Inspektimit

Sektori Juridik dhe i Hartimit te Procedurave te Inspektimit

Sektori i Finaces dhe

Sherbimeve Mbështëtese

ISHSH rajonale drejtohen nga kryeinspektorët rajonalë. Kryeinspektori rajonal përfaqëson degën rajonale në marrëdhënie me të tretët në nivelin e qarkut përkatës dhe është përgjegjës për organizimin e funksionimin si dhe për cilësinë dhe efektivitetin e veprimtarisë së degës së tij.

ISHSH në nivel rajonal përbëhet nga:

* Titullari i degës Rajonale/Kryeinspektor;
* Sektori i Inspektimit Sanitar;
* Sektori i Inspektimeve të tjera Shëndetësore;
* Sektori Juridik;
* Sektori i Financës dhe Shërbimeve Mbështetëse.

**TITULLARI I DEGëS RAJONALE**

**KRYEINSPEKTOR**

Sektori i Inspektimeve të

Tjera

Sektori Juridik

Sektori

Shërbimeve Mbështetëse

Sektori i Inspetimit Sanitar

**QËllimi dhe metodologjia**

**QËllimi**

* Për të shtuar vlera për ISHSH te palët e interesuara nëpërmjet një niveli sa më të lartë menaxhimi, për të përmbushur pritshmëritë dhe nevojat;
* Identifikimi i rreziqeve në të gjithë vendin dhe kërcënimet nga aktivitetet e paligishme;
* Kryerjen e inspektimeve në kohë dhe me saktësi, si dhe ato të përbashkëta sipas programimit vjetor;
* Zhvillimin e zgjidhjeve inovative për të zbutur rreziqet dhe kërcënimet;
* Dhënia e informacionit në kohë dhe cilësi për vendimmarrësit;
* Vlerësimi i kontrolleve të brendshme dhe përmirësime që mbështesin zbatimin e suksesshëm të veprimtarisë së ISHSH.

**metodologjia**

Metodologjia e përdorur në këtë raport bazohet në programin e inspektimit i cili është instrumenti që përdor inspektorati shtetëror për planifikimin e akteve të inspektimit, me qëllim kontrollin për verifikimin e respektimit të kërkesave ligjore nga subjekti i inspektimit. Raporti është bazuar në aktet e inspektimit, memot përfundimtare të përgatitura në përfundim të cdo inspektimi.

**arritjet e iNSPEKTORATIT SHTETËROR SHËNDETËSOR gjatë VITIT 2015**

1. **SEKTORI I inspektimit** 
   1. Sektori i Koordinimit dhe monitorimit tË Inspektimit (ISHSH qendror)
   2. Sektori i Inspektimit Sanitar (ISHSH rajonal)
   3. Sektori i Inspektimeve tË tjera shËndetËsore (ISHSH rajonal)
   4. **Sektori i Koordinimit dhe Monitorimit tË Inspektimit (ISHSH qendror)**

Sektori i Koordinimit dhe Monitorimit të Inspektimit është struktura përgjegjëse për koordinimin, inspektimin dhe raportimin e realizimit të Programit të Inspektimit zyrtar të kryer në të gjithë vendin të përcaktuar në vijim të rregullores. Sektori bashkëpunon me degët rajonale, për çështje dhe praktika që kanë të bëjnë me mbarëvajtjen e punës në zbatimin e programeve të inspektimit në përputhje me legjislacionin në fuqi në fushën e shëndetësisë si dhe me Proçedurat standarte të inspektimit referuar objektivave të ISHSH, Sektori i Koordinimit dhe Monitorimit të Inspektimit ka për qëllim të realizojë detyrat në përputhje me ligjet dhe aktet nënligjore në fuqi, duke përdorur me efikasitet burimet njerëzore. Inspektorët e Sektorit të Koordinimit dhe Monitorimit të Inspektimit kryejnë detyrat e tyre në mbështetje të nenit 119 të Kushtetutës së Shqipërisë, të ligjit nr. 152/2013 “Për nëpunësin civil”, të nenit 29, të pikës 2 të ligjit nr. 90/2012 “Për organizimin dhe funksionimin e administratës shtetërore”, të ligjit nr. 10433, datë 16.6.2011 “Për Inspektimin në Republikën e Shqipërisë”, dhe të Vendimit të Këshillit të Ministrave nr. 241, datë 27.03.2013 “Për organizimin dhe funksionimin e Inspektoratit Shtetëror Shëndetësor”, Urdhërit Nr. 163, datë 19.05.2014 të Kryeministrit të Shqipërisë “Për miratimin e strukturës dhe të organikës së Inspektoratit Shtetëror Shëndetësor”.

Inspektorët e Sektorit të Koordinimit dhe Monitorimit të Inspektimit kryejnë detyrat e tyre në mbështetje të nenit 119 të Kushtetutës së Shqipërisë, të ligjit nr. 152/2013 “Për nëpunësin civil”, të nenit 29, të pikës 2 të ligjit nr. 90/2012 “Për organizimin dhe funksionimin e administratës shtetërore”, të ligjit nr. 10433, datë 16.6.2011 “Për Inspektimin në Republikën e Shqipërisë” dhe të VKM nr. 241, datë 27.03.2013 “Për organizimin dhe funksionimin e Inspektoratit Shtetëror Shëndetësor”, Urdhërit Nr. 163, datë 19.05.2014 të Kryeministrit të Shqipërisë “Për miratimin e strukturës dhe të organikës së Inspektoratit Shtetëror Shëndetësor”.

Sektori i Koordinimit dhe Monitorimit të Inspektimit përbëhet nga:

* Përgjegjësi i sektorit
* 1 (një) Inspektor për inspektimin sanitar;
* 1 (një) Inspektor për inspektimin ambulator;
* 1 (një) Inspektor për inspektimin e burimit të rrezatimit;
* 1 (një) Inspektor për inspektimin stomatologjik;
* 1 (një) Inspektor për inspektimin spitalor;
* 4 (kater) Inspektorë për inspektime të tjera.

Inspektorët e Sektorit të Koordinimit dhe Monitorimit të Inspektimit:

* Hartojnë programet e inspektimit vjetorë dhe mujorë për fushën specifike që mbulon cdo inspektor dhe ia paraqesin përgjegjësit të sektorit për miratim.
* Kontrollojnë dhe përmirësojnë planet afatshkurtera që paraqesin inspektoriatet rajonale dhe ja paraqesin përgjegjësit të sektorit të koordinimit dhe monitorimit të inspektimeve për miratim.
* Monitorojnë dhe kontrollojnë veprimtarinë inspektuese të inspektorateve rajonale, përmbushjen e detyrave sipas planit të punës të miratuar nga ISHSH në nivel qëndror.
* Përgatitin raportin për programin vjetor dhe mujor të inspektimeve të kryera nga degët rajonale dhe ja paraqesin përgjegjësit të sektorit të koordinimit dhe monitorimit të inspektimeve.
* Kryejnë inspektime të drejtpërdrejta ndaj subjekteve të mëdha të inspektimit dhe atyre që kryejnë veprimtari me rrezikshmëri të lartë për shëndetin.
* Japin asistencë teknike dhe administrative për veprimtarinë e inspektimit.
* Sigurojnë praktika të unifikuara të inspektimit në shkallë vendi.
* Mbikqyrin zbatimin e ligjit të inspektimit për programimin, autorizimin dhe kryerjen e procedimit të inspektimit.
  1. **Sektori i Inspektimit Sanitar (ISHSH rajonal)**

Sektori i Inspektimit Sanitarështë struktura përgjegjëse për inspektimin dhe realizimin e programit të inspektimit vjetor të hartuar nga ISHSH Qendror. Sektori bashkëpunon me sektorët e tjerë për çështje dhe praktika që kanë të bëjnë me mbarëvajtjen e punës në zbatimin e programeve të inspektimit në përputhje me legjislacionin në fuqi në fushën sanitare si dhe me proçedurat standarte të inspektimit referuar objektivave të ISHSH Rajonal, Sektori i Inspektimit Sanitar ka për qëllim të realizojë detyrat në përputhje me ligjet dhe aktet nënligjore në fuqi, duke përdorur me efikasitet burimet njerëzore.

Sektori i Inspektimit Sanitar përbëhet nga:

* Përgjegjësi i sektorit
* Inspektorë sanitarë
  1. **Sektori i Inspektimeve tË tjera ShËndetËsore (ISHSH rajonal)**

Sektori i Inspektimeve të tjera Shëndetësoreështë struktura përgjegjëse për inspektimin dhe realizimin e programit të inspektimit vjetor të hartuar nga ISHSH Qendror. Sektori bashkëpunon me sektorët e tjerë për çështje dhe praktika që kanë të bëjnë me mbarëvajtjen e punës në zbatimin e programeve të inspektimit në përputhje me legjislacionin në fuqi në fushën sanitare si dhe me proçedurat standarte të inspektimit referuar objektivave të ISHSH Rajonal, Sektori i Inspektimeve të tjera Shëndetësore ka për qëllim të realizojë detyrat në përputhje me ligjet dhe aktet nënligjore në fuqi, duke përdorur me efikasitet burimet njerëzore.

Sektori i Inspektimeve të tjera Shëndetësore përbëhet nga:

* Përgjegjësi i sektorit
* Inspektorë stomatolog
* Inspektorë për institucionet shëndetësore
* Inspektorë për inspektime të tjera

Inspektorët e Sektorit të Inspektimit Sanitar dhe Inspektimeve te tjera Shendetesore:

* Kryen inspektime, sipas përcaktimeve në programimin e inspektimit.
* Zbaton procedurat dhe hapat e inspektimit sipas ligjit nr 10 433 datë 16.06.2011” Për inspektimin në Republikën e Shqipërisë” dhe ligjeve e akteve të tjera nën ligjore ne fushën e shëndetit publik që janë në fuqi.
* Kryen detyrat që i ngarkohen konform legjislacionit në fuqi, në kohë dhe me cilësi si dhe duke respektuar me rigorizitet kërkesat dhe parimet kryesore si objektiviteti, korrektësia, konfidencialiteti, profesionalizmi etj.
* Gjatë ushtrimit të detyrës, ruan konfidencialitetin e të dhënave dhe jep informacion vetëm në bazë dhe brenda kufijve të ligjit dhe rregullores te institucionit për mbrojtjen e të dhënave personale dhe të dhënave që lidhen me veprimtarinë tregtare apo profesionale të subjektit të inspektimit apo personave të tjerë.
* Gjatë ushtrimit të kontrollit, është i detyruar të zbatojë të gjitha ligjet dhe aktet nënligjore në fuqi si dhe akte të tjera administrative që janë në funksion të vemprimtarisë në fushën e inspektimeve.
* Mban lidhje të vazhdueshme me përgjegjësin e sektorit dhe i njofton ata për ecurinë dhe problemet që evidentohen gjatë ushtrimit të inspektimit dhe për masat e ndërhyrjet që kërkohen në proces në varësi të këtyre problemeve.
* I kërkon përgjegjësit të sektorit për zgjatjen e afatit të programuar për përfundimin e inspektimit, kur e gjykon të nevojshme dhe e argumenton atë me volum më të madh pune nga parashikimi apo për probleme të ndryshme të dala gjatë procesit të inspektimit.
* Bazuar në rezultatet dhe dokumentacionin e inspektimit, harton relacion inspektimi, ku pasqyrohen përfundimet e arritura nga inspektimi .
* Merr dokumenta për sigurimin e provave dhe fotokopje të vërtetuara me origjinalin të dokumentave për veprimet që kanë lidhje me inspektimin që ushtrohet.
* Në përfundim të të gjithë fazave dhe procedurave të kontrollit të çdo subjekti plotëson dosjen e kontrollit në inventarin e së cilës evidentohet dhe administratohet i gjithë dokumentacioni i kontrollit sipas kërkesave të përcaktuara.
* Dorëzon tek përgjegjësi i sektorit ose një punonjësi të autorizuar prej tij, dosjen e plotësuar si më sipër dhe me shkresën evidentuese për çdo inspektim të përfunduar.
* Mban përgjegjësi ligjore, disiplinore, administrative, sipas rastit, për vërtetësinë dhe saktësinë e rezultateve të punës së tij inspektuese.
* Inspektorët që ngarkohen me shqyrtimin e denoncimeve duhet të marrin cdo informacion dhe dokumentacion të nevojshëm nga përgjegjësi i sektorit dhe për përfundimet e procesit të njoftojnë organet përkatëse dhe subjektin denoncues.
* Merr masë administrative në rastet e konstatimit të shkejeve ligjore së bashku me inspektorët e tjerë te grupit.
* Përgjigjet para përgjegjësit të Sektorit për realizimin e detyrave të ngarkuara.
* Mban përgjegjësi për bazën materiale të praktikave inspektuese.

Gjatë vitit 2015 nga ana e inspektorëve të ISHSH u kryen në total 27550 inspektime në të gjithë territorin e vendit.

|  |  |
| --- | --- |
| **QARKU** | **NUMRI I INSPEKTIMEVE** |
| BERAT | 1271 |
| DIBER | 1249 |
| DURRES | 2042 |
| ELBASAN | 1717 |
| FIER | 2328 |
| GJIROKASTER | 1383 |
| KORCE | 2392 |
| KUKES | 2000 |
| LEZHE | 1135 |
| SHKODER | 2386 |
| TIRANE | 5801 |
| VLORE | 3846 |
| **TOTALI** | **27550** |

Sipas fushës inspektimet e vitit 2015 janë si më poshtë:

**Inspektime Spitalore.**

**OBJEKTIVI**

* Objektivi i inspektimit të kujdesit spitalor është mbrojtja e shëndetit të popullatës përmes proçesit inspektues të respektimit të legjislacioneve në fuqi për kujdesin spitalor

**Fushat e zbatimit**

* Qendrat Spitalore Universitare.
* Spitalet publike dhe jo publike

Gjatë vitit 2015 u kryen 701 inspektime spitalore për:

* Mbetjet Spitalore.

Gjatë vitit 2015 u inspektuan 42 subjekte. Inspektimi u përqëndrua në:

* Dokumentacioni tip “Kontratë për administrimin e mbetjeve spitalore” e institucionit shëndetësor prodhues të mbetjeve spitalore me kompanitë e licencuara nga Ministria e Mjedisit.
* Procesi i administrimit të mbetjeve spitalore sipas Udhëzuesit Kombëtar për Administrimin e Sigurtë të Mbetjeve Spitalore si më poshtë:
* Ndarja në burim, ambalazhimi dhe etiketimi i mbetjeve spitalore
* Manipulimi dhe magazinimi on-site i mbetjeve spitalore
* Grumbullimi dhe transportimi i mbetjeve spitalore
* Trajtimi dhe agjesimi i mbetjeve spitalore
* Mbajtja e regjistrit

Inspektimi konstatoi se:

* Nuk respektohej me korrektësi e gjithë procedura për administrimin e sigurtë

të mbetjeve spitalore.

* Nuk kishte numër rregjistrimi pranë Ministrisë së Mjedisit si prodhues i mbetjeve

spitalore.

* Nuk kishte rregullore të brendshme për “Menaxhimin e mbetjeve spitalore”.
* Nuk kishte kontratë me firmë të licensuar për “Evadimin e mbetjeve të rrezikshme

spitalore”.

* Në institucione shËndetËsore që veprojnë në fushën e marrjes së mostrës së gjakut tË kordonit umbilikal dhe kordonit umbilikal si dhe nË fushËn e riprodhimit mjekËsor tË asistuar.

Gjatë vitit 2015 u inspektuan 5 subjekte. Inspektimi u përqëndrua në:

* Paisjen me një autorizim të vecantë të Ministrit të Shëndetësisë sipas kërkesës së bërë nga struktura spitalore që do të realizojë procedurën e transplantimit, e cila në kushtet kur banka nuk ekziston ende si strukturë, bën importimin e transplantit për përdorim terapeutik.
* Procedurat e importimit të transplanteve nga vendet e tjera, nga Banka të akredituara, autorizuara apo të licensuara për këtë aktivitet.
* Procedurat për eksportimin e transplanteve drejt vendeve të tjera në qendrat e akredituara, autorizuara apo të licensuara për këtë aktivitet

Inspektimi konstatoi se:

* Mungonte regjistri i veçantë për rastet e marrjes së mostrës së gjakut umbilikal dhe kordonit umbilikal sipas Urdhërit të Ministrit të Shëndetësisë me nr.103 datë 13.03.2014.
* Nuk ekzistonte marrëveshje për kryerjen e aktivitetit në fushën e marrjes së mostrës së gjakut të kordonit umbilikal dhe kordonit umbilikal sipas Urdhrit të Ministrit nr.103 datë 13.03.2014.
* Kishte Mungesë të licencës për kryerjen e Riprodhim Mjekësor të Asistuar.
* Shërbimin e transfuzionit të gjakut.

Gjatë vitit 2015 u inspektuan 37 subjekte. Inspektimi u përqëndrua në:

* Kualifikimin e personelit.
* Procedurën e raportimit nga klinikat për reaksionet nga transfuzioni.
* Mënyrën e raportimit pranë Qendrës Kombëtare të Transfuzionit të Gjakut

Inspektimi konstatoi se:

* Në disa raste mungonte formulari primar për raportimin nga klinikat për reaksionet nga transfuzioni;
* Në disa raste Mjeku klinicist nuk njoftonte menjëherë ose njoftonte në mënyrë verbale banken e gjakut
* Në momentin e konstatimit për reaksione të padëshiruara të vërejtura tek marrësi, gjatë apo pas transfuzionit;
* Zbatimin e ligjit nr. 8528, i ndryshuar “Për nxitjen dhe mbrojtjen e të ushqyerit me gji”.

Gjatë vitit 2015 u kryen 617 inspektime. Inspektimi u përqëndrua në:

* Etiketën në gjuhën shqipe
* Reklamimin në media
* Promocionin në Qendra Shëndetësore

Inspektimi konstatoi:

* Shitje produkti/esh pa etiketë në shqip.
* Vendosje etiketash në pozicione të ndryshme në kuti dhe me madhësi shkronjash të ndryshme.
* Teksti i etiketës i ndryshëm në produkte të ndryshme.
* Pranine e paketave promocionale që reklamonin në mënyre direkte ose indirekte produkte të një marke të caktuar.
* Në fasadat e jashtme të farmacive ishin të vendosura reklama promovuese.
* Kemi pasur nje rast promovim/reklamimi në TV të një produkti të caktuar.

**INSPEKTIME AMBULATORE**

**Objektivi**

* Garantim dhe respektim i kërkesave ligjore në fushën e kujdesit ambulator për mbrojtjen e shëndetit të popullatës përmes proçesit inspektues të respektimit të legjislacioneve në fuqi për kujdesit ambulator.

**Fushat e zbatimit**

* Laborator Kliniko-biokimik.
* Laborator mikrobiologjik.
* Laborator Optik.
* Laborator Gjenetik.
* Klinikë mjekësore me një specialitet.
* Klinikë mjekësore me disa specialitete
* Kabinet imazherik
* Qendra estetike.
* Poliklinka dhe shërbimet shëndetësore në varësi të tyre.
* Kabinet mjekësor.
* Qendra mjekësore.

Gjatë vitit 2015 u kryen 1379 inspektime ambulatore.

* Laboratorët mjekësorë publike dhe jo publike

Gjatë vitit 2015 u kryen 263 inspektime. Problematika e hasur gjatë inspektimeve ishte kryesisht në:

* Mungesën e drejtuesit teknik.
* Mungesën e licences se aktivitetit.
* Mungesën e dhomave të pritjes për pacientët.
* Mungesën e fletë-raportimeve për denoncimet e sëmundjeve ngjitëse.
* Mungesën e përcaktimit të laboratorëve referent.
* Mungesën e protokolleve teknike te miratuara.
* Mungesën e dokumetacionit për aparatura.
* Inspektime per zbatimin e ligjit Nr. 9928, i ndryshuar, “Për shërbimin shëndetësor stomatologjik”.

U inspektuan:

* Kabinetet dentare publike dhe jo publike
* Laboratorët dentare

Gjatë vitit 2015 u kryen 1116 inspektime. Problematika e hasur gjatë inspektimeve ishte kryesisht në:

* Mungesën e lejeve të ushtrimit të profesionit (UMSH-USSH)
* Mungesën e licencave të aktivitetit (QKL)
* Mungesën e kontratave për evadimin e mbetjeve spitalore
* Mungesën në dokumentacion (Lib. Shendetësore, Akt-Miratimeve higjeno-sanitare, certifikata DDD)

**INSPEKTIME SANITARE**

**OBJEKTIVI**

* Kontrolli i zbatimit të të gjitha ligjeve e akteve nënligjore higjieno-sanitare në sektorët shtetërorë, privatë, veprimtaritë e ndryshme të ushtruara nga persona fizikë e juridike, vendas e të huaj të cilët veprojnë në fushat e mëposhtëme të zbatimit.
* Kontroll dhe përgjigje në kohë në situata emergjente për parandalimin e përhapjes së sëmundjeve infektive, duke bërë koordinimin me strukturat e inspektoratit në qarqe.
* Identifikimi i situatave të mundshme të rrezikshme që dëmtojnë shëndetin e punonjësve që janë në kontakt me to, përtej normave të lejuara.

**FUSHAT E ZBATIMIT**

* Inspektim në subjektet e përcakturara si subjekte kontrolli nga ISHSH në nivel qendror (Anëtare e grupeve inspektuese bazuar në planin e punës së inspektorëve në nivel qendror të fushave të tjera inspektuese).
* Në subjektet e prodhimit, ruajtjes, magazinimit, transportimit e tregëtimit të produkteve të të gjitha llojeve dhe në të gjitha kategoritë e punimeve minerare.
* Në subjektet ku ushtrohen veprimtari socialkulturore, shëndetësore, arsimore dhe kërkimore shkencore.
* Në repartet dhe strukturat në varësi të Ministrisë së Mbrojtjes dhe në ato të Ministrisë së Rendit, në pikat kufitare, portet, aeroportet, doganat, si dhe në mjetet e transportit tokësor, hekurudhor, detar, vendas e të huaj.

Gjatë vitit 2015 u kryen 10735 inspektime sanitare:

* Subjekte të furnizimit me ujë të pijshëm

Gjatë vitit 2015 u kryen 408 inspektime. Subjektet e furnizimit me uje te pijshem jane subjekte te rendesise te vecante dhe Gjatë vitit 2015 jane inspektuar 4 here.

* Me urdhër të Kryeinspektorit të ISHSH, para fillimit te sezonit turistik, (prill – maj 2015).
* Në zbatim të Urdhërit të Kryeminstrit.
* Në zbatim të Planit të Punës, qershor - gusht 2015 (gjatë sezonit turistik).
* Si pjesë e Planit të Punës Tetor 2015

Inspektimi u përqëndrua ne:

* Dokumentacionin e detyrueshem ligjor
* Gjendjen fizike te ndërtesave, depove të ujit, dhomave të klorinimit, rrethimit të jashtëm etj
* Respektimn e zonave të mbrojtjes
* Mënyren e klorinimit të ujit
* Masat e sigurise ne objekt
* Mbajtja e regjistrave të defekteve dhe te klorinimit
* Pajisjen e punonjesve me uniforma pune
* Inspektime para dhe Gjatë sezonit turistik.

Gjatë vitit 2015 u kryen 9000 inspektime ne funksion te sezonit turistik veror. U inspektuan subjekte akomodimi, pika te përgatitjes dhe shërbimit të ushqimit të përgatitur, bar kafe, subjekte të prodhimit të produkteve ushqimore, tregje shumice dhe pakice, furra buke, sherbime kozmetike, pishina, subjekte social kulturore.

Inspektimi u përqëndrua ne:

* Dokumentacionin e detyrueshem ligjor.
* Kushtet higjieno – sanitare ne keto subjekte.
* Pastërtine e ambienteve dhe mjeteve të punës.
* Ruajtjen e mostrave ushqimore konform rregulloreve në fuqi në subjektet e shitjes dhe të shërbimit të ushqimit të përgatitur.
* Evidentimin dhe inspektimin e subjekteve provizore informale sidomos në zonat e plazheve (*Velipojës, Shëngjinit, Tales, Vainit, Divjakës*) të cilat paraqitën mungesa të theksuara në dokumentacion dhe kushte jo të mira higjieno sanitare.
* Institucione parashkollore, shkollore, institucione të arsimit të lartë dhe subjekte të akomodimit dhe shërbimit te tyre.

Gjatë vitit 2015 u kryen 1327 inspektime.

Inspektimi u përqëndrua ne:

* Dokumentacionin e detyrueshëm ligjor.
* Gjendjen fizike te ndërtesave.
* Gjendjen e bazës materiale.
* Kushtet e ngrohjes.
* Respektimin e sipërfaqeve optimale për mësim dhe fjetje/m²/nxënës.
* Kushtet higjieno sanitare në nyjet hidrosanitare.
* Normativën e shpërndarjes së lëndëve larëse, detergjentëve dhe mjeteve të pastrimit në bazë të numrit të nxënësve, klasave dhe siperfaqeve të ambienteve të shkollave.
* Sherbimi shëndetësor në institucionet arsimore.
* Dokumentacionin e detyrueshëm mjekësor të fëmijeve para regjistrimit.

Me qëllim marrjen e masave urgjente për zhvillimin e një procesi mesimor në kushte optimale raporti i këtij inspektimi me të gjitha problematikat e gjetura ju dërgua:

* Kryeministrisë.
* Ministrit të Shëndetësisë.
* Ministrit të Arsimit.
* Kryetarëve të Bashkive.
* Inspektime pËr zbatimin e ligjit nr. 9636, i ndryshuar, “Për mbrojtjen e shëndetit nga produktet e duhanit”.

Në të gjithë vendin u kryen 22 125 inspektime të dedikuara për zbatimin e ligjit në fjale ose si pjesë e inspektimeve me tematikë tjetër.

|  |  |
| --- | --- |
| **QARKU** | **NUMRI I INSPEKTIMEVE** |
| BERAT | 853 |
| DIBER | 700 |
| DURRES | 2154 |
| ELBASAN | 1715 |
| FIER | 2005 |
| GJIROKASTER | 1025 |
| KORCE | 1309 |
| KUKES | 1999 |
| LEZHE | 1135 |
| SHKODER | 1265 |
| TIRANE | 4985 |
| VLORE | 2980 |
| **TOTALI** | * + 1. **25** |

1. **Sektori Juridik**
   1. Sektori Juridik dhe i Hartimit të Proçedurave të Inspektimit (ISHSH qendror)
   2. Sektori Juridik (ISHSH rajonal)
   3. **Sektori Juridik dhe i Hartimit të Proçedurave të Inspektimit (ISHSH qendror)**

Sektori juridik synon zbatimin dhe sqarimin juridik të kuadrit ligjor që lidhet me fushën objekt inspektimi të ISHSH për të siguruar mbarëvajtjen e aktivitetit të ISHSH në përputhje me ligjet dhe aktet nënligjore përkatëse.

Sektori Juridik dhe i Hartimit të Proçedurave të Inspektimit (ISHSH qendror) përbëhet nga:

* 1 (një) Përgjegjës sektori
* 2 (dy) Specialistë

Detyrat dhe përgjegjësitë e Sektorit Juridik dhe te Hartimit te Procedurave te Inspektimit (ISHSH qendror)

* Harton projekt rregulloret dhe urdhërat që nxjerr Kryeinspektori në bashkepunim me sektorin përkatës.
* Jep mbështetje ligjore për sektorët e tjerë të ISHSH qendror si dhe ISHSH në nivel rajonal;
* Përfaqeson institucionin në proçeset gjyqësore në të gjitha shkallët e gjykimit për çështje të ndryshme ku ISHSH thirret si palë apo inicion vetë një proces gjyqësor.
* Në zbatim të ligjit Nr. 9643 datë 20.11.2006 “Për prokurim publik” të ndryshuar dhe të VKM të nxjerra në zbatim të këtij ligji, ndjek dhe zbaton të gjitha proçedurat e prokurimeve publike për plotësimin e nevojave me mallra, shërbime e punë të ISHSH në nivel qëndror dhe rajonal.
* Mbështet proçesin e përgatitjes dhe menaxhimit të buxhetit të ISHSH si dhe administratimin e prokurimeve publike të nevojave të ISHSH në nivel qëndror dhe rajonal.
* Me autorizim të Kryeinspektorit mund të kërkojë nga organet shtetërore ose personat juridikë informacione, njoftime dhe dokumenta.
* Shërben si pikë kontakti për të gjithë Sektorët e ISHSH në nivel rajonal.
* Përveç detyrave dhe përgjegjësive të mësipërme, kryen dhe detyra të tjera, të ngarkuara nga Kryeinspektori.
* Pergjegjesi i Sektorit Juridik dhe i Hartimit te Procedurave te Inspektimit raporton me shkrim cdo muaj per ecurine e puneve brenda sektorit prane Kryeinspektorit te ISHSH.

**2.2. Sektori Juridik (ISHSH rajonal)**

Sektori Juridik (ISHSH rajonal) përbëhet nga:

* Përgjegjës sektori (ose nuk ka përgjegjës sektori)
* Specialist jurist

Detyrat dhe përgjegjësitë e Sektorit Juridik (ISHSH rajonal).

Sektori Juridik ka këto detyra dhe përgjegjësi:

* Ndjek zbatimin e procedurave të ankimit gjyqësor në të gjitha shkallët e ankimit, ku palë është Dega Rajonalee ISHSH;
* Koordinon punën me Sektorin juridik pranë ISHSH-së për përgatitjen dhe përmiresimin e kuadrit ligjor në fushën e shëndetit publik dhe atë të inspektimit;
* Jep ndihmesën e nevojshme juridike në zbërthimin e akteve ligjore e nënligjore në fuqi, në bashkëpunim me sektorët e tjerë;
* Përgjigjet dhe sqaron nga ana ligjore kërkesat e Institucioneve të ndryshme shëndetësore, si dhe të qytetarëve, duke iu dhënë zgjidhje rasteve e problemeve që dalin gjatë praktikës, të cilat lidhen me zbatimin e legjislacionit shëndetësor;
* Ndjek dhe përfaqëson Degen Rajonale në çeshtje të ndryshme gjyqësore e mosmarrëveshje administrative dhe informon Kryeinspektorin për ecurinë e tyre;
* Përgatit dosjet gjyqësore me të gjitha aktet administrative;
* Përgatit dhe ndjek dosjet për urdhrat e ekzekutimit të masave administrative;
* Ndjek zbatimin e afateve proceduriale;
* Ndjek zbatimin e procedurave të ankimeve administrative, pranë Komisionit të ankimit në ISHSH-së, si dhe dokumentacionit përkatës;

Gjatë vitit 2015 sektori Juridik i ISHSH ka ndërmarrë hapa konkrete për përmirësimin e kuadrit ligjor për ndryshime që janë pare si të nevojshme në:

* Ligjin Nr. 8528, “Për nxitjen dhe mbrojtjen e të ushqyerit me gji”.
* Ligjin Nr. 9636, “Për mbrojtjen e shëndetit nga produktet e duhanit”.

Gjatë vitit 2015 janë përgatitur një sërë aktesh nënligjore për zbatueshmërinë e ligjeve që rregullojnë veprimtarinë e ISHSH.

Gjatë vitit 2015 Sektori Juridik i ISHSH ka ndjekur egzekutimin e 490 masave administrative. 86 cështje gjyqësore janë në proces në gjykata të ndryshme të vendit dhe po ndiqen nga juristët e ISHSH. Gjithashtu gjatë vitit 2015 janë leshuar 153 tituj ekzekutive.

1. **SEKTORI I FINANCëS DHE I SHëRBIMEVE MBëSHTETëSE**

3.1. Sektori i Finances dhe i Sherbimeve Mbështëtese (ISHSH qendror)

3.2. Sektori i Finances dhe i Sherbimeve Mbështëtese (ISHSH rajonal)

**3.1. Sektori i Finances dhe i Sherbimeve Mbështëtese (ISHSH qendror)**

Ky sektor ka për qëllim të menaxhojë sistemin buxhetor të ISHSH, ashtu si dhe është përgjegjës për menaxhimin e burimeve njerëzore të ISHSH dhe krijimin dhe ngritjen e një administrate sa më të qëndrueshme, profesionale dhe efiçente nëpërmjet:

* Ndekjes së politikës së zhvillimit të institucionit në zbatim të legjislacionit përkatës për të gjitha çështjet e punësimit dhe menaxhimit të personelit të ISHSH-së.
* Krijimit të kushteve sa më të përshtatshme për administratën, të cilat inkurajojnë zhvillimin e personelit për realizimin sa më të mirë të detyrave.
* Inkurajimin aktiv të punonjesve për të përmirësuar she zhvilluar aftësitë tekniko-profesionale të tyre.
* Merr pjesë në studimet dhe analizat në fushën e TIK dhe propozon politika nxitëse dhe mbështetëse për zhvillimin e infrastrukturës së TIK.

Sektori i Financës dhe i Shërbimeve mbështetëse përbëhet nga:

* 1 (një) Përgjegjës sektori;
* 1 (një) Specialist (financë/buxhet);
* 1 (një) Specialist (burime njerëzore);
* 1 (një) Specialist IT;
* 1 (një) Shofer;
* 1 (një) Pastrues.

**3.2. Sektori i Finances dhe i Sherbimeve Mbështëtese (ISHSH rajonal)**

Ky sektor ka për qëllim të menaxhojë sistemin buxhetor të Degës Rajonale të ISHSH, ashtu si dhe është përgjegjës për menaxhimin e një administrate sa më të qëndrueshme, profesionale dhe efiçente nëpërmjet:

* Krijimit të kushteve sa më të përshtatshme për administratën, të cilat inkurajojnë zhvillimin e personelit për realizimin sa më të mirë të detyrave.
* Inkurajimin aktiv të punonjesve për të përmirësuar dhe zhvilluar aftësitë tekniko-profesionale të tyre.
* Administron Dosjet, Regjistrin dhe Librezat e Punës të Personelit.
* Pergjegjesi i Sektorit të Finanës dhe Shërbimeve Mbështetse raporton me shkrim cdo muaj per ecurine e puneve brenda sektorit prane Kryeinspektorit të Degës Rajonale të ISHSH.

Sektori i Financës dhe i Shërbimeve Mbështetëse (ISHSH rajonal) përbëhet nga:

* 1 (një) Përgjegjës sektori;
* 1 (një) Shofer;
* 1 (një) Punonjës mirëbajtjeje

Gjatë vitit 2015 të ardhurat e ISHSH ishin 30,614,236 lekë.

|  |  |  |
| --- | --- | --- |
| **ZERI BUXHETIT** | **PLAN** | **FAKT** |
| **PAGA (600)** | 16500000 | 15460365 |
| **SIG.SHOQ. (601)** | 3000000 | 2538285 |
| **MALLRA ETJ. (602)** | 12000000 | 9817315 |
| **INVESTIME (230)** | 6690000 | 5972538 |

* **OBJEKTIVAT PËR VITIN 2016**

Viti 2016 e gjen Inspektoratin Shtetëror Shëndetësor një institucion të konsoliduar dhe me përvojën e nevojshme që të garantojë respektimin e kërkesave ligjore në fushën e shëndetit publik. Objektivat kryesore të ISHSH për vitin 2016 janë:

* Përmirësimi i kuadrit ligjor për fushën e shëndetit publik.
* Ngritja e njësive kufitare të inspektimit.
* Realizimi i vlerësimit të riskut në terren nëpërmjet analizave laboratorike të mostrave.
* Forcimi i bashkëpunimit me institucione të njëjta ligj zbatuese vendase dhe të huaja.
* Ngritja e vazhdueshme e kapaciteteve të resurseve njerëzore.
* Inspektimet sipas planit vjetor 2016

**Inspektimet sipas planit vjetor 2016**

Gjatë vitit 2016 ISHSH do të vazhdojë me inspektimet sipas frekuencës së planifikuar në planin vjetor 2016. Frekuenca e inspektimeve është bazuar në madhësinë e subjekteve inspektuese dhe sasisë në numër si dhe vlerësimin e riskut bazuar në llojin e shërbimit, që ofrojnë këto subjekte dhe shpërndarja e tyre gjeografike.

Frekuenca e inspektimeve zyrtare të planifikuar është në parim e përcaktuar nga numri i subjekteve të inspektimit, d.m.th i subjekteve që veprojnë në fusha të ndryshme të shërbimeve ndaj qytetarëve që veprojnë në një vënd apo rajon, të ndara sipas madhësisë bazuar në indikatorë sasiorë dhe vlerësimin e riskut që kanë shërbimet (produkti) me të cilat operojnë këto subjekte.

Kjo do të thotë se, në aspektin praktik, për të përcaktuar numrin e inspektimeve vjetore do të bazohemi në ndarjen si me poshtë vijon:

1. Subjekte akomodimi me fjetje (hotele, motele, hostele, bujtina, hane, resorte, fshatra turistike, kampingje) do të inspektohen 1 herë në vit, pasi do të konsiderohen si subjekte me risk të moderuar.
2. Pikat e shitjes dhe të shërbimit të ushqimit të përgatitur (restorante, Fast-Food, bar-restorante, byrektore, piceri, menca, mëngjezore, pasticeri, akullore, zgara, birrari etj) do të inspektohen 2 herë në vit, pasi do të konsiderohen si subjekte me risk të lartë.
3. Bar (bar-kafe, bar-lloto, kazino, pub, disco etj) do të inspektohen 2 herë në vit, pasi do të konsiderohen si subjekte me risk të lartë.
4. Subjekte të prodhimit/konservimit/përpunimit/ambalazhimit/bluarjes të produkteve ushqimore (fabrika/punishte/pika të prodhimit dhe përpunimit të produkteve të mishit, peshkut, bulmetit, turshive, recelnave, vajit, komposto, miellit, kafesë, prodhime brumi, pasticeri,akullore etj) do të inspektohen 2 herë në vit, pasi do të konsiderohen si subjekte me risk të lartë.
5. Pikë/Treg shumice (tregje të hapura ose të mbyllura për shitjen me shumicë të mallrave ushqimore, pijeve, fruta-zarzavate etj) do të inspektohen1 herë në vit, pasi do të konsiderohen si subjekte me risk të moderuar.
6. Pikë shitje me pakicë të produkteve ushqimore (dyqane, ushqimore, market, minimarket, supermarket) do të inspektohen 2 herë në vit, pasi do të konsiderohen si subjekte me risk të lartë.
7. Furra buke do të inspektohen 2 herë në vit, pasi do të konsiderohen si subjekte me risk të lartë.
8. Subjektet e furnizimit me ujë (burim uji, kaptazhe, depo uji, stacione pompimi, ujësjellësa, puse etj) do të inspektohen 3 herë në vit, pasi do të konsiderohen si subjekte me risk të lartë.
9. Subjekte të shërbimeve kozmetike (parukeri, berber, qendra estetike, tatoo, masazh etj) do të inspektohen 1 herë në vit, pasi do të konsiderohen si subjekte me risk të moderuar.
10. Subjekte të prodhimit, përpunimit, ambalazhimit të pijeve alkoolikedhe joalkoolike, pijeve freskuese, ujit të ambalazhuar, kantinat, linjat e prodhimit etj) do të inspektohen 2 herë në vit, pasi do të konsiderohen si subjekte me risk të lartë.
11. Subjekte të grumbullimit, ruajtjes dhe shpërndarjes së produkteve ushqimore (magazinat ushqimore, magazinat frigoriferike etj) do të inspektohen 2 herë në vit, pasi do të konsiderohen si subjekte me risk të lartë.
12. Pishinat do të inspektohen 1 herë në vit, pasi do të konsiderohen si subjekte me risk të moderuar.
13. Subjektet social kulturore dhe sportive (muzetë, teatrot, kinematë, bibliotekat, palestrat, sallat e kërcimit, kampingje ditore, parqet kombëtare etj) do të inspektohen 1 herë në vit, pasi do të konsiderohen si subjekte me risk të moderuar.
14. Institucionet arsimore (cerdhe, kopshte, shkolla fillore, shkolla 9-vjecare, shkolla të mesme, universitete, konvikte universitare, mencat e shkollave etj) do të inspektohen 2 herë në vit, pasi do të konsiderohen si subjekte me risk të lartë.
15. Institucionet e Ekzekutimit të Veprave Penale (burgjet, paraburgimi) do të inspektohen1 herë në vit, pasi do të konsiderohen si subjekte me risk të moderuar.
16. Subjektet e inspektuara për sigurinë në punë do të inspektohen 1 herë në vit, pasi do të konsiderohen si subjekte me risk të moderuar.
17. Kabinet Mjekësor jo publik do të inspektohen 1 herë në vit, pasi do të konsiderohen si subjekte me risk të moderuar.
18. Qendër Mjekësore jo publike do të inspektohen1 herë në vit, pasi do të konsiderohen si subjekte me risk të moderuar.
19. Laborator Mjekësor jopublik do të inspektohen 1 herë në vit, pasi do të konsiderohen si subjekte me risk të moderuar.
20. Laborator Optik do të inspektohen 1 herë në vit, pasi do të konsiderohen si subjekte me risk të moderuar.
21. Shërbime Ndërhyrëse H-S do të inspektohen 1 herë në vit, pasi do të konsiderohen si subjekte me risk të moderuar.
22. Spitalet publike do të inspektohen 2 herë në vit, pasi do të konsiderohen si subjekte me risk të lartë.
23. Spitalet jopublike do të inspektohen 2 herë në vit, pasi do të konsiderohen si subjekte me risk të lartë.
24. Poliklinikë publike do të inspektohen 2 herë në vit, pasi do të konsiderohen si subjekte me risk të lartë.
25. Qendër shëndetësore/pikë ambulatore shëndetësore publike do të inspektohen 2 herë në vit, pasi do të konsiderohen si subjekte me risk të lartë.
26. Kabinet Dentar jo publik do të inspektohen 1 herë në vit, pasi do të konsiderohen si subjekte me risk të moderuar.
27. Kabinet Dentare publike do të inspektohen 1 herë në vit, pasi do të konsiderohen si subjekte me risk të moderuar.
28. Laboratorët Dentarë do të inspektohen 1 herë në vit, pasi do të konsiderohen si subjekte me risk të moderuar.
29. Laborator Mjekësor publik do të inspektohen 1 herë në vit, pasi do të konsiderohen si subjekte me risk të moderuar.
30. Subjekte importuese të DDD do të inspektohen 1 herë në vit, pasi do të konsiderohen si subjekte me risk të moderuar.
31. Subjekte importuese të qumështit të gjirit do të inspektohen 1 herë në vit, pasi do të konsiderohen si subjekte me risk të moderuar.
32. Subjekte që evadojnë dhe eliminojnë mbetjet spitalore do të inspektohen 1 herë në vit, pasi do të konsiderohen si subjekte me risk të moderuar.

**Përmirësimi i kuadrit ligjor për fushën e shëndetit publik**

Gjatë vitit 2015 nga sektori Juridik i ISHSH janë marrë masa për përmirësimin e kuadrit ligjor në:

* Ligjin Nr. 8528, “Për nxitjen dhe mbrojtjen e të ushqyerit me gji”.
* Ligjin Nr. 9636, “Për mbrojtjen e shëndetit nga produktet e duhanit”.

Ndryshimet e nevojshme në këto ligje do të gjejnë zbatim në vitin 2016. Gjithashtu gjatë vitit 2016, ISHSH planifikon të iniciojë hapat e duhur për të bërë disa ndryshime në Ligjin Nr. 9942, dt. 26.06.2008 “Për parandalimin e crregullimeve të shkaktuara nga pamjaftueshmëria e jodit në organizmin e njeriut“.

Sektori Juridik i ISHSH do të vazhdoje punën për përgatitjen e akteve nënligjore që do të përmirësojnë më tej punën dhe veprimtarinë e ISHSH.

**Ngritja e njësive kufitare të inspektimit.**

Vendimi 241, “Për organizimin dhe funksionimin e Inspektoratit Shtetëror Shëndetësor”, pika 12. “Në degët rajonale që kanë në territorin e tyre pika të kalimit të kufirit, funksionojnë njësitë kufitare të inspektimit shëndetësor.” Në momentin që ky raport po shkruhet e vetmja njësi kufitare që funksionon është ajo pranë Aeroportit Ndërkombëtar “Nënë Tereza” në Rinas, Tiranë. Gjatë vitit 2016 është planifikuar të fillojë dhe procesi i ngritjes së njësive kufitare pranë Autoritetit Portual Durrës, Autoritetit Portual Vlorë dhe pikave të kalimit të kufirit në Morinë, Kapshticë, Kakavijë dhe Han i Hotit.

**Realizimi i vlerësimit të riskut në terren nëpërmjet analizave laboratorike të mostrave.**

Hapi i parë i vlerësimit të riskut është identifikimi i faktorit dëmtues, mbi bazën e kërkimeve të përshtatëshme toksikologjike e të studimeve epidemilogjike. Ky hap për identifikimin e rreziqeve mund të përfshijë edhe mënyrën e sjelljes së substancës në organizëm, përfshi bashkëveprimet e saj në nivel qelizor dhe molekular. Studime të tilla mund të ndihmojnë për të identifikuar edhe efektet toksike që shfaqen në kushte eksperimentale. Për këtë arsye identifikimi i faktorëve dëmtues mund të konsiderohet si një përshkrim kualitativ i efekteve të mundëshme shëndetësore. Në fazën tjetër të vlerësimit të riskut, për të përshkruar dhe kuantifikuar marrëdhëniet midis ekspozimit (ose dozës së thithur) dhe riskut shëndetësor të lidhur me të, duhet të përdoren të dhënat kërkimore. Ky hap njihet si vlerësimi i marrëdhënieve dozë-përgjigje. Me rëndësi jetike janë metodat e përdorura për ekstrapolimin e të dhënave, që të jenë të përshtatëshme. Vlerësimi dozë-përgjigje duhet të përshkruajë dhe të justifikojë metodat që janë përdorur për ekstrapolimin.

Hapi i tretë, i quajtur vlerësimi i ekspozimit është matja e vetë ekspozimit, identifikimi i burimit të ekspozimit, llogaritja e lëndës së futur në organizëm nëpërmjet rrugëve të ndryshme si edhe sigurimi i informacionit demografik të nevojshëm për përcaktimin e popullatës së ekspozuar.

Karakterizimi i riskut, në procesin e vlerësimit të tij, paraqet në vetvete integrimin e tre hapave të parë. Ideale do të ishte, që ai të na sigurojë një llogaritje kuantitative të riskut të popullatës së ekspozuar ose të madhësisë së riskut potencial edhe për skenare të tjera të ekspozimit të mundshëm.

Vlerësimi i riskut ka kufizimet e veta. Në praktikë, shpesh mungojnë të dhëna shumë të rëndësishme prandaj për te arritur në llogaritje kuantitative të riskut bëhen supozime të arsyeshme. Shumica e vlerësimeve të riskut mund të përmbajnë një ose disa prej shumë burimeve të pasigurisë që mund të shoqërojnë këtë proces, prandaj është shumë e rëndësishme që të vlerësojmë impaktin e tyre mbi vlerësimin e riskut. Ky proces i quajtur zakonisht analiza e ndjeshmërisë, mund të jetë mjaft kompleks.

Në shumë situata mund të jetë i mjaftueshëm vetëm vlerësimi kualitativ i riskut. Në këtë metodë duke patur parasysh llojin e informacionit që kemi, përdoret gjykimi i arsyeshëm. Kur gjasat që një ekspozim i caktuar të jetë i dëmshëm dhe për prekjen e njerëzve, atëherë zakonisht parapëlqehet vlerësimi kuantitativ i riskut.

Në bazë të vlerësimit të riskut në shëndet publik për ngjarje të ndryshme shëndetësore, vlerësimi i cili është i bazuar në studimet epidemologjike dhe të dhëna (burim Instituti i Shëndetit Publik) përsa i takon rreziqeve që sjellin dëmtime shëndetësore është realizuar dhe klasifikimi i subjekteve, të cilat inspektohen nga Inspektorati Shtetëror Shëndetësor. Në këtë pikë duhet të theksojmë faktin se ISHSH nuk ka në varësi të saj laboratorë për të bërë identifikimin në terren të rreziqeve, por analiza e mostrave do të bëhet në bashkëpunim me laboratorët e Drejtorive të Shëndeti Publik në rrethe dhe të Institutit të Shëndetit Publik.

Nisur nga sa më sipër subjektet klasifikohen në subjekte me risk të lartë dhe subjekte me risk të moderuar në shëndet publik, duke qënë se në terminologjinë e shëndetit publik nuk është e përshtatëshme përdorimi i terminologjisë “risk i ulët në shëndet publik”

*Subjekte me risk të lartë për shëndetin publik (L)*- konsiderohen të gjitha ato subjekete në të cilat ofrohen shërbime bazike dhe thelbësore për popullatën (ushqimi, arsimi, shërbime të caktuara shëndetësore, ujësjellësat) ka një numër të madh individësh të cilëve u shërbehet, si dhe ka një frekuentim të madh nga ana e secilit individ (inspektim i programuar dy herë në vit, në raste të caktuara edhe tre).

*Subjekte me risk të moderuar në shëndet publik (M)* **-** konsiderohen të gjitha ato subjekte në të cilat ofrohen shërbime ndaj popullatës por jo ato thelbësore dhe bazike (subjekte të akomodimit, subjekte që ofrojnë vetëm një lloj shërbimi, disa lloje shërbimesh shëndetësore), ka një numër të moderuar individësh të cilëve u shërbehet dhe frekuentimi i tyre nga secili individ është relativisht i ulët (inspektim i programuar një herë në vit).

Nisur nga sa më sipër, mos respektimi i kërkësave ligjore në fushën e shëndeti publik nga ana e subjekteve të sipërcituar sjell shfaqjen e shpërthimeve epidemike, dhënien e një shërbimi jo adekuat ndaj qytetarëve si dhe deri në dëmtim irreversibël të shëndetit të tyre.

Pasojat e mosrespektimit të kërkesave ligjore i bëjnë këto subjekte burime të dëmtimit të shëndetit të popullatës dhe shaktojnë sëmundje si gastro-enteritet, sëmundje të ndryshme infeksioze me rrugë transmetimi, ujin, ajrin, ushqimet, vektorët dhe objektet. Përvec sëmundjeve infektive, moszbatimi i kërkesave ligjore sjell dëme irreversibël në shëndet deri në humbjen e jetës (p.sh. mjekim apo ndërhyrje invazive në organizmin e individit pa patur specialitetin e duhur nga mjeku apo stomatologu).

**Forcimi i bashkëpunimit me institucione të njëjta ligj zbatuese vendase dhe të huaja.**

Viti 2015 ishte viti i parë i aktivitetit të ISHSH me kapacitete të plota në gjithë territorin e vendit si institucioni garant i respektimit të kërkesave ligjore në fushën e shëndetit publik. Prezantimi i ISHSH është proces i vazhdueshëm dhe e njëta gjë mund të thuhet edhe për forcimin e bashkëpunimit me institucione të njëjta ligj zbatuese vendase dhe të huaja. Përvoja shumë pozitive e bashkëpunimeve të vitit 2015, ku mund të përmenden bashkëpunimet:

Për Zbatimin e Ligjit 9636 “Për Mbrojtjen e Shëndetit nga Produktet e Duhanit”

* Policinë e Rendit
* Autoritetin Kombëtar të Ushqimit (AKU)
* Inspektoratin Shtetëror të Arsimit
* Inspektoratin e Punës
* Shqipëria Jo Duhanit

Aksioni Kundër Informalitetit

* Drejtorine e Tatim Taksave (ISHSH bashkëpunoi me 110 Inspektorë ne këtë aksion në një periudhë kohore katër mujore, shtator – dhjetor 2015)

Subjekte të furnizimit me ujë të pijshëm

* Inspektorati Mjedisit
* Inspektorati Kombëtar i Mbrojtjes së Territorit
* Sekretariati teknik i Këshillit Kombëtar të Ujit

Për zbatimin e Ligjit 8528 “Për nxitjen dhe Mbrojtjen e të Ushqyerit me Gji”

* UNICEF
* IBFAN
* ORGANIZATA BOTËRORE E SHËNDETËSISE (OBSH)

Për forcimin e kapaciteteve profesionale të personelit të ISHSH

* ISHSH Kosovë
* EPSO

Gjatë vitit 2016 ISHSH parashikon vazhdimin dhe forcimin e mëtejshëm të bashkëpunimit me organizmat e sipër përmendur në fusha me interes të ndërsjelltë. Gjathashtu ISHSH parashikon që të iniciojë proceset e bashkëpunimit me Inspektoratet Shëndetësore të vendeve fqinje si Mali i Zi dhe Maqedonia dhe vende te tjera të rajonit si Kroacia dhe Sllovenia.

**Ngritja e vazhdueshme e kapaciteteve të resurseve njerëzore.**

Përvoja pozitive e vitit 2015 e organizimit të trainimeve nga ana e ISHSH qendror për inspektorët në qarqe për cdo tematikë inspektimi do të vazhdojë në menyrë që të kemi një trupë inspektuese të përgatitur profesionalisht. Gjithashtu gjatë vitit 2016 do të vazhdojë edhe bashkëpunimi me organizma e agjensi të huaja me qëllim ngritjen e kapaciteteve të resurseve njerëzore të ISHSH.